BLO-দের ওপর অতিরিক্ত চাপ নয়, সুপ্রিম সতর্কতা নির্বাচন কমিশনকে

নয়াদিল্লি: বাংলার বিএলওদের নিরাপত্তা (Bengal BLO Security) নিয়ে উদ্বিগ্ন সুপ্রিম কোর্ট (Supreme Court)। SIR-এর কাজে যুক্ত সরকারি কর্মীরা নিরাপত্তাহীনতায় ভুগছেন। এই অভিযোগ পেয়ে SIR সংক্রান্ত বিষয়ে পশ্চিমবঙ্গে BLO-দের নিরাপত্তার ইস্যুতে নোটিস জারি করল শীর্ষ আদালত। সুপ্রিম কোর্টের নির্দেশ, অবিলম্বে পদক্ষেপ করতে হবে। কোনও সমস্যায় পড়লে মুখ্য নির্বাচনী আধিকারিক ও জেলা নির্বাচনী আধিকারিকদের কাছে অভিযোগ জানাতে পারবেন বলেও নির্দেশ সুপ্রিম কোর্টের। BLO-দের নিরাপত্তা নিয়ে জাতীয় নির্বাচন কমিশন, পশ্চিমবঙ্গ সরকার-সহ সংশ্লিষ্ট সব পক্ষের জবাব তলব করল সুপ্রিম কোর্ট৷

পশ্চিমবঙ্গ সহ একাধিক রাজ্যে চলছে ভোটার তালিকার নিবিড় সংশোধন বা SIR। আর SIR-এর কাজ করতে গিয়ে BLO-রা হুমকির মুখে পড়ছেন বলে অভিযোগ। আর এই হুমকির বিষয়টাকে গুরুত্ব দিয়ে দেখছে সুপ্রিম কোর্ট।প্রধান বিচারপতি সূর্য কান্ত এবং বিচারপতি জয়মাল্য বাগচি এ দিন ইলেকশন কমিশনকে এই দিকটায় নজর দেওয়ার পরামর্শ দেয়। তাদের মতে, এসআইআর প্রক্রিয়ায় অনেক রাজ্য সরকারই সহযোগিতা করছে না। আর সেই দিকে কমিশনকে নজর রাখতে হবে। এদিন আদালতে মামলাকারীর আইনজীবী জানান বিএলও-দের নিরাপত্তায় দেওয়া হচ্ছে না। নির্বাচন কমিশনের দাবি, বিএলও-দের নিরাপত্তা দেওয়ার দায়িত্ব রাজ্যের। বিচারপতি জয়মাল্য বাগচী বলেন, “আমরা শুনেছি কমিশনের চাপে বিএলও-রা আন্দোলন করছেন। সিইও অফিস ঘেরাও করা হয়েছে। এটা শুধু ডেস্ক জব নয়। তাঁদের বাড়ি বাড়ি যেতে হচ্ছে। তাই এই কাজটা বেশি। তাঁরা চাপে আছেন।”

আরও পড়ুন: রাজ্য বার কাউন্সিলগুলির নির্বাচনে মহিলা সংরক্ষণে সুপ্রিম নির্দেশ

SIR সংক্রান্ত মামলার শুনানিতে উঠে আসে তাঁদের নিরাপত্তার বিষয়টি। পশ্চিমবঙ্গে BLO-দের নিয়ে একের পর এক ঘটনার প্রসঙ্গ তুলে উপযুক্ত নিরাপত্তার দাবি জানান আইজীবীরা। মামলাকারীর আইনজীবী বলেন, “রাজ্য সম্পূর্ণ ব্যর্থ হয়েছে নিরাপত্তা দিতে। তাই সিআরপিএফ চেয়ে আমরা চিঠিও লিখেছি।” রাজনৈতিক চাপ আছে বলেও দাবি করেছেন তিনি। প্রধান বিচারপতি সূর্য কান্তর পর্যবেক্ষণ,‘আমরা নোটিস জারি করে আপনাদের বক্তব্য জানতে চাইছি৷ আপনারা জানান, কোন কোন রাজ্যে আপনাদের সমস্যা হচ্ছে? BLO-রা যদি নিরাপত্তা না পান, তারা যদি স্বাধীন ভাবে কাজ করতে না পারেন, তাহলে তা খুবই গুরুত্বপূর্ণ ইস্যু হিসেবে বিবেচিত হবে৷’ নির্বাচন কমিশনকেও সতর্ক করেছে প্রধান বিচারপতি সূর্য কান্ত এবং বিচারপতি জয়মাল্য বাগচীর ডিভিশন বেঞ্চ।

আদালত কমিশনকে অরাজকতা এড়াতে পরিস্থিতি কড়া হাতে মোকাবিলার নির্দেশ দিয়েছে। বাংলার পরিস্থিতি নিয়ে অভিযোগ ওঠায় নির্দিষ্ট ভাবে সমস্যা কোথায় তা জানতে চান বিচারপতিরা।প্রধান বিচারপতি সূর্য কান্ত বলেন, “বিএলও-রা হুমকির মুখে আছেন। এটা একটা সিরিয়াস বিষয়। বিএলও-দের নিরাপত্তা দিতে হবে।”অতিরিক্ত নিরাপত্তা চেয়ে আপনারা রাজ্য সরকারকে অনুরোধ জানান৷ রাজ্য সরকার সেই অনুরোধের পরেও কোনও ব্যবস্থা না নিলে আপনারা আমাদের কাছে আবেদন করুন৷ আমরা নিশ্চয়ই প্রয়োজনীয় পদক্ষেপ করব৷

দেখুন ভিডিও